CELEX: 32017R0647
Language: ro
Date: 2017-04-05 00:00:00
Title: Regulamentul de punere în aplicare (UE) 2017/647 al Comisiei din 5 aprilie 2017 de adoptare a unor măsuri excepționale de sprijin pentru piața cărnii de porc din Polonia în ceea ce privește anumite scroafe și alte animale din specia porcine sacrificate în perioada cuprinsă între 1 august și 30 noiembrie 2016

6.4.2017   
            
            
               RO
            
            
               Jurnalul Oficial al Uniunii Europene
            
            
               L 92/41
            
         REGULAMENTUL DE PUNERE ÎN APLICARE (UE) 2017/647 AL COMISIEI
   din 5 aprilie 2017
   de adoptare a unor măsuri excepționale de sprijin pentru piața cărnii de porc din Polonia în ceea ce privește anumite scroafe și alte animale din specia porcine sacrificate în perioada cuprinsă între 1 august și 30 noiembrie 2016
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 220 alineatul (1) litera (a),
   întrucât:
   
               (1)
            
            
               În perioada 1 august-30 septembrie 2016, o serie de focare de pestă porcină africană legate de factorul uman au fost confirmate și notificate Comisiei de către Polonia. Epidemia a fost deosebit de gravă deoarece circulația virusului a fost confirmată la mai multe exploatații cu animale domestice din specia porcine, într-o zonă geografică relativ extinsă.
            
         
               (2)
            
            
               Polonia a luat de urgență măsurile de sănătate animală necesare, în conformitate cu Directiva 2002/60/CE a Consiliului (2), care stabilește măsurile minime aplicabile în Uniune pentru combaterea pestei porcine africane. Polonia a adoptat, în special, măsuri de combatere, de monitorizare și preventive în conformitate cu Decizia de punere în aplicare 2014/709/UE a Comisiei (3), astfel cum a fost modificată prin Deciziile de punere în aplicare (UE) 2016/1236 (4), (UE) 2016/1372 (5), (UE) 2016/1405 (6) și (UE) 2016/1900 (7) ale Comisiei și a stabilit zone de protecție și de supraveghere în conformitate cu Deciziile de punere în aplicare (UE) 2016/1367 (8) și (UE) 2016/1406 (9) ale Comisiei.
            
         
               (3)
            
            
               În plus, pentru a preveni răspândirea pestei porcine africane și pentru a evita orice perturbări suplimentare ale comerțului din Polonia și din străinătate, Polonia a implementat o serie de măsuri preventive suplimentare în zonele în cauză. În special, circulația și transportul animalelor din specia porcine au fost supuse unor măsuri de supraveghere mai stricte, iar comercializarea acestor animale a fost supusă unor restricții pe piața internă care le-au depășit pe cele stabilite în Decizia de punere în aplicare 2014/709/UE.
            
         
               (4)
            
            
               Prin aplicarea măsurilor respective, Polonia a reușit să prevină răspândirea în continuare a bolii. Măsurile de sănătate la nivelul Uniunii și la nivel național au fost aplicate în toate exploatațiile relevante până la 18 noiembrie 2016.
            
         
               (5)
            
            
               Polonia a informat Comisia că aceste măsuri au afectat un număr foarte mare de exploatații de porcine și că producătorii în cauză au suferit pierderi de venituri care nu sunt eligibile pentru a beneficia de contribuție financiară din partea Uniunii în conformitate cu Regulamentul (UE) nr. 652/2014 al Parlamentului European și al Consiliului (10). La 4 noiembrie 2016, Comisia a primit o cerere oficială din partea Poloniei pentru cofinanțarea anumitor măsuri excepționale de sprijin în conformitate cu articolul 220 alineatul (3) din Regulamentul (UE) nr. 1308/2013.
            
         
               (6)
            
            
               Pentru animalele din specia porcine crescute în zonele în cauză, acest ajutor ar trebui să fie acordat numai în ceea ce privește animalele sacrificate. Cuantumul ajutorului care urmează să fie plătit pentru animalele sacrificate ar trebui să fie exprimat ca sumă per kilogram pentru un număr limitat de animale. Cuantumul ajutorului ar trebui să fie stabilit luându-se în considerare prețurile, așa cum au fost colectate de Polonia, precum și informațiile din facturi în ceea ce privește prețurile efectiv plătite producătorilor din zonele supuse măsurilor de sănătate animală.
            
         
               (7)
            
            
               Având în vedere informațiile furnizate de Polonia, numărul maxim de animale eligibile pentru finanțare ar trebui stabilit pe baza solicitării primite de la statul membru respectiv.
            
         
               (8)
            
            
               Pentru a evita orice risc de dublă finanțare, pierderile suferite nu ar fi trebuit să fie compensate prin ajutoare de stat sau asigurări, iar ajutoarele ar trebui să se limiteze la animalele eligibile pentru care nu s-a primit nicio contribuție financiară din partea Uniunii în temeiul Regulamentului (UE) nr. 652/2014.
            
         
               (9)
            
            
               Ar trebui să se prevadă adoptarea de către autoritățile competente din Polonia a tuturor măsurilor necesare, precum și efectuarea tuturor controalelor prevăzute și informarea Comisiei în acest sens. În special, aceste controale ar trebui să includă controale ex ante asupra eligibilității și corectitudinii cererii de ajutor.
            
         
               (10)
            
            
               Amploarea și durata măsurilor excepționale de sprijinire a pieței prevăzute în prezentul regulament ar trebui să se limiteze la ceea ce este strict necesar pentru sprijinirea pieței. În special, măsurile excepționale de sprijinire a pieței ar trebui să se aplice numai producției de porcine din exploatațiile situate în zonele delimitate relevante care fac obiectul măsurilor de sănătate animală prevăzute în legislația Uniunii și în legislația poloneză referitoare la focarele de pestă porcină africană, în perioada cuprinsă între 1 august și 18 noiembrie 2016.
            
         
               (11)
            
            
               În zonele în cauză au fost aplicate, timp de mai multe săptămâni, restricții privind circulația și transportul de porcine, această situație conducând la perturbarea pieței, la o scădere semnificativă a prețului și la pierderi de venit pentru producători, precum și la o creștere substanțială a greutății animalelor care a creat, în consecință, o situație intolerabilă privind bunăstarea animalelor. Prin urmare, măsurile prevăzute în prezentul regulament ar trebui să vizeze animalele livrate la un abator în perioada cuprinsă între 1 august și 30 noiembrie.
            
         
               (12)
            
            
               Din motive de bună gestiune bugetară a acestor măsuri excepționale de sprijinire a pieței și avându-se în vedere plata la timp a producătorilor, articolul 5 alineatul (2) din Regulamentul delegat (UE) nr. 907/2014 al Comisiei (11) nu ar trebui să se aplice, iar plățile efectuate de Polonia beneficiarilor după data de 30 septembrie 2017 nu ar trebui să fie eligibile pentru a beneficia de cofinanțare din partea Uniunii.
            
         
               (13)
            
            
               Pentru a permite Uniunii să își exercite controlul financiar, Polonia ar trebui să comunice Comisiei rezultatele verificării plăților.
            
         
               (14)
            
            
               Întrucât restricțiile legate de focarele de pestă porcină africană au intrat în vigoare la date diferite în zonele în cauză și întrucât prezentul regulament nu prevede un termen pentru depunerea de cereri de ajutor, este necesar să se ia în considerare data intrării în vigoare a prezentului regulament ca fiind data menționată la articolul 29 alineatul (4) din Regulamentul delegat (UE) nr. 907/2014.
            
         
               (15)
            
            
               Pentru a se garanta punerea în aplicare imediată a acestor măsuri de către Polonia, prezentul regulament trebuie să intre în vigoare în a treia zi de la data publicării în Jurnalul Oficial al Uniunii Europene.
            
         
               (16)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   (1)   Polonia este autorizată să acorde ajutoare producătorilor din sectorul cărnii de porc ale căror exploatații au făcut obiectul unor măsuri de sănătate animală pentru combaterea pestei porcine africane și sunt situate în zonele din Polonia menționate în actele legislative ale Uniunii și în cele poloneze enumerate în anexă. Ajutoarele se acordă numai în ceea ce privește sacrificarea următoarelor animale:
   
   
               (a)
            
            
               scroafe încadrate la codul NC 0103 92 11;
            
         
               (b)
            
            
               alte animale din specia porcine încadrate la codul NC 0103 92 19.
            
         (2)   Ajutoarele prevăzute la alineatul (1) se acordă numai dacă sunt îndeplinite următoarele condiții:
   
               (a)
            
            
               animalele au fost crescute în zonele din Polonia menționate la alineatul (1) și au fost supuse anumitor restricții de comercializare din cauza pestei porcine africane în orice perioadă cuprinsă între 1 august 2016 și 18 noiembrie 2016;
            
         
               (b)
            
            
               animalele erau prezente într-una dintre zonele menționate la alineatul (1) la data la care zona respectivă a intrat sub incidența restricției sau s-au născut și au crescut după acea dată în zonele respective;
            
         
               (c)
            
            
               animalele au fost sacrificate în perioada cuprinsă între 1 august 2016 și 30 noiembrie 2016;
            
         
               (d)
            
            
               producătorul care depune o cerere de ajutor („solicitantul”) nu beneficiază, pentru aceleași animale, de ajutoare de stat, de asigurări sau de ajutoare finanțate printr-o contribuție din partea Uniunii în temeiul Regulamentului (UE) nr. 652/2014.
            
         Articolul 2
   (1)   În cazul scroafelor menționate la articolul 1 alineatul (1) litera (a), ajutorul se ridică la 0,34 EUR pe kilogram de greutate a carcasei.
   (2)   În cazul altor animale din specia porcine menționate la articolul 1 alineatul (1) litera (b), ajutorul se calculează pe kilogram în funcție de diferența de preț dintre prețurile raportate de Polonia pentru zonele în care se află exploatația producătorului pentru săptămâna de livrare a animalelor din specia porcine către un abator și prețul efectiv plătit producătorului pe baza unei facturi. Ajutorul per kilogram nu trebuie să depășească următoarele cuantumuri:
   
               (a)
            
            
               0,23 EUR per kilogram per porcină cu o greutate a carcasei de cel mult 93 kg;
            
         
               (b)
            
            
               0,34 EUR per kilogram per porcină cu o greutate a carcasei de peste 93 kg, dar care nu depășește 105 kg;
            
         
               (c)
            
            
               0,46 EUR per kilogram per porcină cu o greutate a carcasei de peste 105 kg.
            
         Articolul 3
   (1)   Polonia ia toate măsurile necesare, inclusiv controale administrative și la fața locului complete, în conformitate cu articolele 58 și 59 din Regulamentul (UE) nr. 1306/2013 al Parlamentului European și al Consiliului (12), pentru a asigura conformitatea cu condițiile stabilite în prezentul regulament. Polonia verifică în special:
   
               (a)
            
            
               eligibilitatea solicitantului;
            
         
               (b)
            
            
               cantitatea și diferența de preț menționată la articolul 2 alineatul (2) în cazul fiecărui solicitant eligibil;
            
         
               (c)
            
            
               faptul că niciun solicitant eligibil nu a primit finanțare din nicio altă sursă pentru a compensa pierderile legate de sacrificarea animalelor;
            
         
               (d)
            
            
               faptul că animalele pentru care se acordă ajutor respectă condițiile legate de restricțiile aplicabile zonelor menționate la articolul 1 alineatul (1).
            
         (2)   În cazul solicitanților eligibili pentru care controalele administrative sunt finalizate, ajutorul poate fi plătit fără a se aștepta efectuarea tuturor controalelor, în special a celor privind solicitanții selectați pentru controale la fața locului.
   (3)   În cazul în care eligibilitatea unui solicitant nu a fost confirmată, ajutorul se recuperează și se aplică sancțiuni.
   Articolul 4
   (1)   Cheltuielile sunt eligibile pentru cofinanțare din partea Uniunii numai dacă au fost plătite de Polonia către beneficiari cel târziu până la data de 30 septembrie 2017.
   (2)   Articolul 5 alineatul (2) din Regulamentul delegat (UE) nr. 907/2014 nu se aplică.
   Articolul 5
   Uniunea asigură o finanțare parțială echivalentă cu 50 % din cheltuielile suportate de Polonia pentru ajutorul menționat la articolul 1, acoperind un total de maximum 50 000 de animale.
   Articolul 6
   (1)   Polonia informează Comisia cu privire la măsurile luate în conformitate cu articolul 3, în termen de cel mult 10 zile de la intrarea în vigoare a prezentului regulament.
   (2)   Nu mai târziu de 30 octombrie 2017, Polonia transmite Comisiei un raport detaliat privind punerea în aplicare a prezentului regulament, cuprinzând informații detaliate referitoare la executarea măsurilor luate și a controalelor efectuate în conformitate cu articolul 3.
   (3)   Polonia informează Comisia în legătură cu rezultatele verificării plăților.
   Articolul 7
   În sensul articolului 29 alineatul (4) din Regulamentul delegat (UE) nr. 907/2014, faptul generator al cursului de schimb aplicabil cuantumurilor stabilite la articolul 2 este data intrării în vigoare a prezentului regulament.
   Articolul 8
   Ajutoarele menționate la articolul 1 sunt considerate a fi măsuri excepționale de sprijinire a pieței, astfel cum se prevede la articolul 4 alineatul (1) litera (a) din Regulamentul (UE) nr. 1306/2013.
   Articolul 9
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 5 aprilie 2017.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).
   
      (3)  Decizia de punere în aplicare 2014/709/UE a Comisiei din 9 octombrie 2014 privind măsurile zoosanitare de combatere a pestei porcine africane în anumite state membre și de abrogare a Deciziei de punere în aplicare 2014/178/UE (JO L 295, 11.10.2014, p. 63).
   
      (4)  Decizia de punere în aplicare (UE) 2016/1236 a Comisiei din 27 iulie 2016 de modificare a anexei la Decizia de punere în aplicare 2014/709/UE privind măsurile zoosanitare de combatere a pestei porcine africane în anumite state membre, în ceea ce privește rubricile pentru Estonia, Letonia, Lituania și Polonia (JO L 202, 28.7.2016, p. 45).
   
      (5)  Decizia de punere în aplicare (UE) 2016/1372 a Comisiei din 10 august 2016 de modificare a anexei la Decizia de punere în aplicare 2014/709/UE privind măsurile zoosanitare de combatere a pestei porcine africane în anumite state membre, în ceea ce privește rubricile pentru Letonia și Polonia (JO L 217, 12.8.2016, p. 38).
   
      (6)  Decizia de punere în aplicare (UE) 2016/1405 a Comisiei din 22 august 2016 de modificare a anexei la Decizia de punere în aplicare 2014/709/UE privind măsurile zoosanitare de combatere a pestei porcine africane în anumite state membre (JO L 228, 23.8.2016, p. 33).
   
      (7)  Decizia de punere în aplicare (UE) 2016/1900 a Comisiei din 26 octombrie 2016 de modificare a anexei la Decizia de punere în aplicare 2014/709/UE privind măsurile zoosanitare de combatere a pestei porcine africane în anumite state membre, în ceea ce privește rubricile pentru Estonia, Letonia și Polonia (JO L 293, 28.10.2016, p. 46).
   
      (8)  Decizia de punere în aplicare (UE) 2016/1367 a Comisiei din 10 august 2016 privind anumite măsuri de protecție cu privire la pesta porcină africană în Polonia (JO L 216, 11.8.2016, p. 26).
   
      (9)  Decizia de punere în aplicare (UE) 2016/1406 a Comisiei din 22 august 2016 privind anumite măsuri de protecție vizând pesta porcină africană în Polonia și de abrogare a Deciziei de punere în aplicare (UE) 2016/1367 (JO L 228, 23.8.2016, p. 46).
   
      (10)  Regulamentul (UE) nr. 652/2014 al Parlamentului European și al Consiliului din 15 mai 2014 de stabilire a unor dispoziții pentru gestionarea cheltuielilor privind lanțul alimentar, sănătatea și bunăstarea animalelor, precum și sănătatea plantelor și materialul de reproducere a plantelor, de modificare a Directivelor 98/56/CE, 2000/29/CE și 2008/90/CE ale Consiliului, a Regulamentelor (CE) nr. 178/2002, (CE) nr. 882/2004 și (CE) nr. 396/2005 ale Parlamentului European și ale Consiliului, a Directivei 2009/128/CE a Parlamentului European și a Consiliului și a Regulamentului (CE) nr. 1107/2009 al Parlamentului European și al Consiliului și de abrogare a Deciziilor 66/399/CEE, 76/894/CEE și 2009/470/CE ale Consiliului (JO L 189, 27.6.2014, p. 1).
   
      (11)  Regulamentul delegat (UE) nr. 907/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea și închiderea conturilor, garanțiile și utilizarea monedei euro (JO L 255, 28.8.2014, p. 18).
   
      (12)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).
   
      ANEXĂ
      
         Zone din Polonia menționate la articolul 1
      
      Zone din Polonia definite în următoarele acte legislative poloneze și ale Uniunii:
      
                  (a)
               
               
                  Legislația Uniunii:
                  
                              —
                           
                           
                              Decizia de punere în aplicare (UE) 2016/1367 a Comisiei din 10 august 2016 privind anumite măsuri de protecție cu privire la pesta porcină africană în Polonia (JO L 216, 11.8.2016, p. 26);
                           
                        
                              —
                           
                           
                              Decizia de punere în aplicare (UE) 2016/1406 a Comisiei din 22 august 2016 privind anumite măsuri de protecție vizând pesta porcină africană în Polonia și de abrogare a Deciziei de punere în aplicare (UE) 2016/1367 (JO L 228, 23.8.2016, p. 46);
                           
                        
                              —
                           
                           
                              Partea III din anexa la Decizia de punere în aplicare 2014/709/UE a Comisiei din 9 octombrie 2014 privind măsurile zoosanitare de combatere a pestei porcine africane în anumite state membre și de abrogare a Deciziei de punere în aplicare 2014/178/UE (JO L 295, 11.10.2014, p. 63), astfel cum a fost modificată prin Deciziile de punere în aplicare (UE) 2016/1236, (UE) 2016/1372, (UE) 2016/1405 și (UE) 2016/1900.
                           
                        
            
                  (b)
               
               
                  Legislația poloneză:
                  
                              —
                           
                           
                              Rozporządzenie nr. 3/2016 Powiatowego Lekarza Weterynarii w Hajnówce z dnia 24 czerwca 2016 r. w sprawie zwalczania afrykańskiego pomoru świń na terenie powiatu hajnowskiego (Dz. Urz. Woj. Podlaskiego z 2016 r., poz. 2668, z późn. zm.);
                           
                        
                              —
                           
                           
                              Rozporządzenie nr. 1/2016 Wojewody Podlaskiego z dnia 2 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3218);
                           
                        
                              —
                           
                           
                              Rozporządzenie nr. 2/2016 Wojewody Podlaskiego z dnia 5 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3253);
                           
                        
                              —
                           
                           
                              Rozporządzenie nr. 1/2016 Powiatowego Lekarza Weterynarii w Siemiatyczach z dnia 9 sierpnia 2016 r. w sprawie zwalczania afrykańskiego pomoru świń na terenie powiatu siemiatyckiego (Dz. Urz. Woj. Podlaskiego z 2016 r., poz. 3276);
                           
                        
                              —
                           
                           
                              Rozporządzenie nr. 3/2016 Wojewody Podlaskiego z dnia 10 sierpnia 2016 r. w sprawie zwalczania afrykańskiego pomoru świń na terenie powiatów: białostockiego i wysokomazowieckiego (Dz. Urz. Woj. Podlaskiego z 2016 r., poz.3282, z późn. zm.);
                           
                        
                              —
                           
                           
                              Rozporządzenie nr. 5/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: zambrowskiego i łomżyńskiego (Dz. Urz. Woj. Podlaskiego z 2016 r., poz. 3300);
                           
                        
                              —
                           
                           
                              Rozporządzenie nr. 6/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3301);
                           
                        
                              —
                           
                           
                              Rozporządzenie nr. 7/2016 Wojewody Podlaskiego z dnia 12 sierpnia 2016 r. w sprawie zwalczania afrykańskiego pomoru świń na terenie powiatów: wysokomazowieckiego i białostockiego (Dz. Urz. Woj. Podlaskiego z 2016 r., poz. 3302);
                           
                        
                              —
                           
                           
                              Rozporządzenie nr. 1/2016 Powiatowego Lekarza Weterynarii w Bielsku Podlaskim z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bielskiego (Dz. Urz. Woj. Podlaskiego z 2016 r., poz. 3308, z późn. zm.);
                           
                        
                              —
                           
                           
                              Rozporządzenie Wojewody Podlaskiego nr. 9/2016 z dnia 24 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3363);
                           
                        
                              —
                           
                           
                              Rozporządzenie Wojewody Podlaskiego nr. 10/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3375);
                           
                        
                              —
                           
                           
                              Rozporządzenie Wojewody Podlaskiego nr. 11/2016 z dnia 26 sierpnia 2016 r. w sprawie zwalczania afrykańskiego pomoru świń na terenie powiatów: białostockiego, łomżyńskiego, wysokomazowieckiego i zambrowskiego (Dz. Urz. Woj. Podlaskiego z 2016 r., poz. 3376);
                           
                        
                              —
                           
                           
                              Rozporządzenie Wojewody Podlaskiego nr. 12/2016 z dnia 29 sierpnia 2016 r. w sprawie zwalczania afrykańskiego pomoru świń na terenie powiatów: grajewskiego oraz monieckiego (Dz. Urz. Woj. Podlaskiego z 2016 r., poz. 3385);
                           
                        
                              —
                           
                           
                              Rozporządzenie nr. 13/2016 Wojewody Podlaskiego z dnia 30 września 2016 r. w sprawie zwalczania afrykańskiego pomoru świń na terenie powiatów: siemiatyckiego i hajnowskiego (Dz. Urz. Woj. Podlaskiego z 2016 r., poz. 3698);
                           
                        
                              —
                           
                           
                              Rozporządzenie nr. 1 Powiatowego Lekarza Weterynarii w Białej Podlaskiej z dnia 16 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3571, z późn. zm.);
                           
                        
                              —
                           
                           
                              Rozporządzenie nr. 2 Powiatowego Lekarza Weterynarii w Białej Podlaskiej z dnia 19 sierpnia 2016 r. w sprawie zwalczania afrykańskiego pomoru świń na terenie powiatu bialskiego (Dz. Urz. Woj. Lubelskiego z 2016 r., poz. 3612);
                           
                        
                              —
                           
                           
                              Rozporządzenie nr. 1/2016 Powiatowy Lekarza Weterynarii w Łosicach z dnia 12 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7468);
                           
                        
                              —
                           
                           
                              Rozporządzenie nr. 2/2016 Powiatowego Lekarza Weterynarii w Łosicach z dnia 18 sierpnia 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 7615, z późn. zm.);
                           
                        
                              —
                           
                           
                              Rozporządzenie nr. 4/2016 Powiatowego Lekarza Weterynarii w Łosicach z dnia 12 września 2016 r. w sprawie zwalczania afrykańskiego pomoru świń na terenie powiatu łosickiego (Dz. Urz. Woj. Mazowieckiego z 2016 r., poz. 8028).